title: "Prowins Sleeswich-Holstian/fe"
text: "At Prowins Sleeswich-Holstian wiar faan 1868 tu 1946 en prowins faan Preussen. Det kaam faan't Hertoochdoom Sleeswich an't Hertoochdoom Holstian, wat uun de Naist Sleeswich Krich faan Denemark faan Preussen an Uasterrik nimen wurd. A hertoochdoomen wurd do faan d\u00f6n tau lunen tup ferwaltet. \u00dc\u00fcs Preussen 1866 en krich jin Uasterrik woon, wurd jo bluat faan detheer lun ferwaltet an de 17. Janewoore 1867 wurd a hertoochdoomen amtelk faan Preussen anektiaret (\u201ePatent wegen Besitznahme der Herzogt\u00fcmer Holstein und Schleswig\u201c). De 23. J\u00fc\u00fcne 1876 wurd at Hertoochdoom Saksen-Lauenborig faan Preussen uk anektiaret an tu liker tidj wurd det dial faan't Prowins Sleeswich-Holstian.\n\nEfter de Iarst W\u00e4\u00e4ltkrich wiar tau folksufstemingen an f\u00e4\u00e4lt at nuurddial faan't prowins tu Denemark. Efter de Naist W\u00e4\u00e4ltkrich wiar't prowins dial faan't besaatingssoon faan det Ferianigt K\u00f6ningrik, man h\u00f6g gemeenden uun a uast faan Ratzeburg wurd dial faan't besaatingssoon faan't Sowjetunioon. At dial faan't prowins uun det britisk besaatingssoon wurd de 23. August 1946 det nei bundeslun Sleeswich-Holstian, wat de 23. Mei 1949 dial faan't Bundesrepubliik Tjiisklun wurd.\n\nGeografii\n\nIindialing faan Ferwalting\nLunsdial Sleeswich\nStadtkreiser:\n Steedkreis Flensborig (faan 1889, tuf\u00f6\u00f6ren dial faan a Kreis Flensborig)\nLunkreiser:\n Kreis Apenrade (tu 1920)\n Kreis Eckernf\u00f6rde\n Kreis Eidersteed (1932-1933 tup m\u00e4 a Kreis H\u00fcsem \u00fc\u00fcs a Kreis H\u00fcsem-Eidersteed)\n Kreis Flensborig (faan 1889 Lunkreis Flensborig)\n Kreis Hadersleben (tu 1920)\n Kreis H\u00fcsem (1932-1933 tup m\u00e4 a Kreis Eidersteed \u00fc\u00fcs a Kreis H\u00fcseum-Eidersteed)\n Kreis Sleeswich\n Kreis Sonderburg (tu 1920)\n Kreis S\u00fc\u00fcdtondern (faan 1920)\n Kreis Tondern (tu 1920)\nLunsdial Holstian\nSteedkreiser:\n Steedkreis Altona (tu 1937, do dial faan Hamborig)\n Steedkreis Kiel (faan 1883, tuf\u00f6\u00f6ren dial faan a Kreis Kiil)\n Steedkreis L\u00fcbeck (faan 1937)\n Steedkreis Neim\u00fcnster (faan 1901, tuf\u00f6\u00f6ren dial faan a Lunkreis Kiil)\n Steedkreis Wandsbek (faan 1901, tuf\u00f6\u00f6ren dial faan a Kreis Stormarn, efter 1937 dial faan Hamborig)\nLunkreiser:\n Kreis Bordesholm (1907\u20131932; tuf\u00f6\u00f6ren faan a Kreis Kiil; diarefter dial faan a Kreiser Rendsborig, Segeberig an Pl\u00f6\u00f6n)\n Kreis Dithmarschen (1932\u20131933; tuf\u00f6\u00f6ren an diarefter dial faan a Kreiser Norder- an S\u00fcderdithmarschen)\n Kreis Eutin (faan ab 1937; tuf\u00f6\u00f6ren dial faan a Freistoot Oldenborig)\n Kreis Halilun (1922\u20131932; tuf\u00f6\u00f6ren dial faan a Kreis S\u00fcderdithmarschen; diarefter dial faan a Kreis Pinneberg)\n Kreis Hertoochdoom Lauenborig (faan 1876)\n Lunkreis Kiil (tu 1907; diarefter Kreis Bordesholm)\n Kreis Norderdithmarschen (1932\u20131933 m\u00e4 a Kreis S\u00fcderdithmarschen ferianigt)\n Kreis Oldenborig uun Holstian\n Kreis Pinneberig\n Kreis Pl\u00f6\u00f6n\n Kreis Rendsborig\n Kreis Segeberig\n Kreis Stianborig\n Kreis Stormarn\n Kreis S\u00fcderdithmarschen (1932\u20131933 m\u00e4 a Kreis Norderdithmarschen ferianigt)\n\nSleeswich-Holstian\n\nPolitiik\nAt hood faan't prowins wiar a boowerpresidenten:\n 1867\u20131879: Carl von Scheel-Plessen\n 1879\u20131880: Karl Heinrich von Boetticher\n 1880\u20131896: Georg von Steinmann\n 1897\u20131901: Ernst von K\u00f6ller\n 1901\u20131906: Kurt von Wilmowsky\n 1906\u20131907: Kurt von Dewitz\n 1907\u20131914: Detlev von B\u00fclow\n 1914\u20131918: Friedrich von Moltke\n 1919\u20131932: Heinrich K\u00fcrbis, SPD\n 1932\u20131933: Heinrich Thon\n 1933\u20131945: Hinrich Lohse, NSDAP\n 1945: Otto Hoevermann\n 1945\u20131946: Theodor Steltzer, CDU"